วงศ์รวี นทีธร

วงศ์รวี นทีธร ชื่อเล่น สกาย (เกิด 25 มิถุนายน พ.ศ. 2541) เป็นนักแสดงและนายแบบชาวไทย อดีตสังกัดนาดาวบางกอก ปัจจุบันเซ็นสัญญา​ในฐานะนักแสดงในสังกัดจีเอ็มเอ็มทีวี มีผลงานเป็นที่รู้จักจากซีรีส์เรื่อง ฮอร์โมนส์ วัยว้าวุ่น ฤดูกาลที่ 3 ใน (พ.ศ. 2558) และมีชื่อเสียงอย่างมากจากการรับบท หมอฉลาม สุดน่ารัก ในซีรีส์ My Ambulance รักฉุดใจนายฉุกเฉิน (พ.ศ. 2562)

ประวัติ
วงศ์รวีเกิดเมื่อวันที่ 25 มิถุนายน พ.ศ. 2541 ที่กรุงเทพมหานคร เป็นบุตรคนที่​ 2 ของ ธีรพันธ์ นทีธร กับ กรุณา พงศ์สิทธิถาวร บิดาเป็นชาวจังหวัดระนอง ส่วนมารดาเป็นชาวกรุงเทพมหานคร มีพี่ชาย 1 คน ชื่อ พงศ์ณภัทร นทีธร (ภูมิ)​ อายุห่างกัน 2 ปี ครอบครัวทำกิจการร้านขายวัสดุก่อสร้างที่จังหวัดระนอง และทำขนส่งจากระนองไปกรุงเทพ ในช่วงวัยเด็กเติบโตที่จังหวัดระนอง  โดยศึกษาที่โรงเรียนประถมในจังหวัดระนอง หลังจากนั้นย้ายมาที่กรุงเทพมหานคร เพื่อศึกษาต่อในระดับมัธยมต้นและมัธยมปลายที่โรงเรียนสวนกุหลาบวิทยาลัย  สายศิลป์คำนวณ ศึกษาระดับอุดมศึกษาในสาขาวิชาเอเชียตะวันออกเฉียงใต้ คณะศิลปศาสตร์ มหาวิทยาลัยธรรมศาสตร์ (SEAS-TU)

วงศ์รวีเข้าวงการมาจากรายการ Hormones The Next Gen รายการค้นหานักแสดงหน้าใหม่เพื่อเล่นซีรีส์ ฮอร์โมน วัยว้าวุ่น ซึ่งรายการมาค้นหานักแสดงที่โรงเรียนสวนกุหลาบวิทยาลัย ในขณะนั้นกำลังศึกษาอยู่ชั้นมัธยมศึกษาปีที่ 4 เมื่อทีมงานที่ใกล้จะกลับได้พบวงศ์รวีเล่นเตะบอลกับเพื่อนอยู่โดยบังเอิญ ทางรายการจึงชักชวนให้เข้าร่วมประกวดโครงการ Hormones The Next Gen จนได้เข้ารอบ 40 คนสุดท้าย จนในที่สุดก็ได้รับบท "พละ" ผู้มีเชื้อเอชไอวีตั้งแต่เกิดในซีรีส์ ฮอร์โมน วัยว้าวุ่น ฤดูกาลที่ 3 ที่ทำให้เป็นที่รู้จักอย่างกว้างขวาง และได้เป็นนักแสดงในสังกัด นาดาวบางกอก ได้มีผลงานแสดงต่อมา ได้แก่ I Hate You, I Love You  ในบทโจ หนุ่มขายบริการริมถนน กับประโยคพูด "500 รุก ไซ้ ชัก ไม่รีบ" เรื่องนี้ได้รับคำวิจารณ์ด้านการแสดงว่า พูดไม่ชัดและภาพลักษณ์ไม่เหมือนผู้ชายขายบริการ เรื่องการพูดไม่ชัดเนื่องจากเป็นคนพูดน้อย ทำให้กล้ามเนื้อลิ้นไม่ค่อยทำงาน

ปี 2560 แสดงเรื่อง Project S The Series  ตอน Side by Side พี่น้องลูกขนไก่ เด็กหนุ่มผู้มีพี่ชายเป็นออทิสติก จากเรื่องนี้ทำให้ได้รับการเสนอชื่อเข้าชิงรางวัลนักแสดงสมทบชายของรางวัลนาฏราช ครั้งที่ 9 และปี 2562 แสดงเรื่อง My Ambulance รักฉุดใจนายฉุกเฉิน รับบท ฉลาม นักศึกษาแพทย์ปี 6 เรื่องนี้วงศ์รวีทำการบ้านตามคำแนะนำของผู้กำกับโดยการดูซีรีส์เกาหลีมากกว่าสิบเรื่อง และยังได้ลงสนามจริงกับทีมแพทย์ฉุกเฉินด้วย ได้เจอเคสคนไข้กินผงซักฟอกฆ่าตัวตาย ยังได้ร้องเพลงประกอบซีรีส์ในเพลง "Love Message" ร่วมกับซันนี่ สุวรรณเมธานนท์

ผลงาน

ละคร/ซีรีส์

ภาพยนตร์

เพลง
เพลง "Love Message" (พ.ศ. 2562) ประกอบละคร "My Ambulance รักฉุดใจนายฉุกเฉิน" ร่วมกับ ซันนี่ สุวรรณเมธานนท์
เพลง “ค.ถ.(Miss You)” (พ.ศ. 2564)
เพลง “ปฏิเสธอย่างไร” (พ.ศ. 2565) Original by Lipta | ชวนน้องมาร้องเพลง

มิวสิกวิดีโอ
อาบน้ำร้อน - บิ๊กแอส (พ.ศ. 2557)
ย้อน - สล็อตแมชชีน (วงดนตรี) (พ.ศ. 2558)
รีสตาร์ต - รูม 39  (พ.ศ. 2559)
ไม่เดียงสา - บิ๊กแอส  (พ.ศ. 2559)
โลกที่ไม่มีเธอ - PORTRAIT (พ.ศ. 2560)
อยู่ได้ไหม - ลิซ่า เทเรซ่า & น้ำหวาน พิมรา Ost.Side by Side พี่น้องลูกขนไก่ โปรเจกต์ เอส เดอะซีรีส์ (พ.ศ. 2560)
ไปด้วยกัน - กอล์ฟ ​พิชญะ Ost.Side by Side พี่น้องลูกขนไก่ โปรเจกต์ เอส เดอะซีรีส์ (พ.ศ. 2560)
รักติด​ไซเรน​ -​ ไอซ์ พาริส   &​ แพรวา ณิชาภัทร ​Ost. My Ambulance รัก​ฉุด​ใจ​นาย​ฉุกเฉิน​ (พ.ศ. 2562)​​​
คิดถึงพี่ไหม - อะตอม ชนกันต์ (พ.ศ. 2562)
วันดีดี (All the Happiness) – เอิ๊ต ​ภัทรวี  Ft.นนท์ ธนนท์ (พ.ศ. 2562)
ไม่ไหวอย่าฝืน – พล พลพล(พ.ศ. 2563)
ไร้สถานะ – เบล สุพล​(พ.ศ. 2563)
เดลิเวอรี่ - ลาบานูน (พ.ศ. 2563)
I THINK OF YOU - ไบร์ท​ วชิรวิชญ์ (พ.ศ. 2566)​

โฆษณา
 โฟมล้างหน้า NIVEA Men Pro-Acne Serun Foam ชุดนีเวียท้าลดสิวเขาชนไก่ ร่วมกับ โดนัท ภัทรพลฒ์​ (พ.ศ. 2557)
 ไอศกรีม Nestle Milo ชุดฮืดฮา! วัยว้าวุ่นเตะกันกระจาย สุดท้ายแม่ปลื้ม ร่วมกับ ปีโป้ ณัชพัฒน์ (พ.ศ. 2558)
 อิชิตัน ชิวชิว ภาพยนตร์โฆษณาชุดเพลิน (พ.ศ. 2559)
 สาหร่ายเถ้าแก่น้อย Big Sheet อบ หนังสั้น Share ร่วมกับ เจเจ กฤษณภูมิ, โอบ โอบนิธิ, ฝน ศนันธฉัตร (พ.ศ. 2560)
 ธนาคารกรุงศรี กรุงศรีอยู่นี่นะ หนังสั้นเรื่อง Best Friend ร่วมกับ โทนี่ รากแก่น, ใบเตย สุวพิชญ์ (พ.ศ. 2561)
 อิชิตัน เย็นเย็นฟัน ร่วมกับ เบลล์ เขมิศรา, แบงค์ ธิติ, มีน พีรวิชญ์ (พ.ศ. 2562)
 เลย์ 2 รสเข้มข้นใหม่ เพราะชีวิตยังต้องมีรสชาติ ร่วมกับ ต้าเหนิง กัญญาวีร์, บิวกิ้น พุฒิพงศ์, พีพี กฤษฏ์ (พ.ศ. 2563)
 เปาวินวอช Blue Active Fresh เสื้อหอมเฟรช ตัวจริง! ... สกายท้าเลย “มาดมดิคร้าบ” ร่วมกับ ปิ่น เก็จมณี (พ.ศ. 2563)
Acne Aid Clear Sky (พ.ศ. 2563)
Touch of Sky@AIS VR 4K (พ.ศ. 2563)
Dr.Jill Plus Limited Edition2021 (พ.ศ. 2563)
ไอศกรีมเนสท์เล่เอ็กซ์ตรีมวานิลลาสตรอเบอร์รี่ (พ.ศ. 2563)
AIS Family กับแคมเปญ AIS 5G x Disney+ Hotstar Festive (พ.ศ. 2564)

คอนเสิร์ต 
 Star Theque GTH 11 ปี แสงคอนเสิร์ต (พ.ศ. 2558)

รางวัล
ได้รับการเสนอชื่อเข้าชิงรางวัลนักแสดงสมทบชายของ รางวัลนาฏราช  ครั้งที่ 9 จาก Side by Side พี่น้องลูกขนไก่
รางวัลทีมนักแสดงยอดเยี่ยมของ รางวัลนาฏราช  ครั้งที่ 9 จากเรื่อง Side by Side พี่น้องลูกขนไก่
รางวัลเชิดชูเกียรติเยาวชนต้นแบบ THAILAND MASTER YOUTH 3 สาขา ดารา นักแสดง

อ้างอิง

แหล่งข้อมูลอื่น 

 
 

ฮอร์โมนส์ วัยว้าวุ่น
นักแสดงชาวไทย
นักแสดงสังกัดจีเอ็มเอ็มทีวี
บุคคลจากจังหวัดระนอง
พุทธศาสนิกชนชาวไทย
บุคคลจากโรงเรียนสวนกุหลาบวิทยาลัย
บุคคลจากคณะศิลปศาสตร์ มหาวิทยาลัยธรรมศาสตร์